camorra ay nakaaalam, kayat hiningi nilang isaysay; ang ilan ay pabiro at ang ibay sapagkat sadyang ibig mabatid. ang klerigo ay umanyong pabiro, kagaya ng paghiling ng ilan, gaya ng pagsalaysay sa mga bata ng isang sisiwa, at nagsabing: may isang lalaking nag aaral na nangakong pakakasal sa isang babai, sa kanyang bayan, at pagkatapos ay hindi na naalaala ang pangako. dahil sa pagkamatapat ng babai ay inantay antay ng malaon ang lalaki: nakaraan ang kanyang kabataan, naging dalagsot at isang araw ay nabalitaang ang kanyang katipan sa pag aasawa ay siyang arsobispo sa maynila. nagsuot lalaki at lumigid sa ungos ng cabo, sa pagparito, at humarap sa ilustrisima na hinilingang tumupad sa pangako. ang kahilingay hindi mangyayari, at ipinagawa nga ng arsobispo iyang yungib na nakita ninyong may takip at napapalamutihan sa pagpasok ng mga punong gumagapang.